ಆಯಂಟಿ ವೈರಸ್ ಟಿಫಿನ್ ಸೆಂಟರ್.. ಹೆಸರಿನಿಂದಲೇ ಗ್ರಾಹಕರ ಸೆಳೆದ ಹೋಟೆಲ್ ಬೆಂಗಳೂರು: ಕೊರೊನಾ ಹಿನ್ನೆಲೆ ಜನ ಹೋಟೆಲ್ಗಳಲ್ಲಿ ರೆಸ್ಟೋರೆಂಟ್ಗೆ ಹೋಗುವುದನ್ನು ಬಹಳಷ್ಟು ಕಡಿಮೆ ಮಾಡಿದ್ದಾರೆ. ಲಾಕ್ಡೌನ್ ಬಳಿಕ ಹೋಟೆಲ್ ಉದ್ಯಮ ಬಹಳಷ್ಟು ನೆಲ ಕಚ್ಚಿತ್ತು. ಅದೆಷ್ಟೋ ಮಂದಿ ವ್ಯಾಪಾರ ನಡೆಯದೇ ಹೋಟೆಲ್ಗಳಿಗೆ ಬೀಗ ಜಡಿದಿದ್ದಾರೆ. ಇನ್ನು ಕೆಲ ಹೋಟೆಲ್ಗಳು ಜನರನ್ನು ಆಕರ್ಷಿಸಲು ಬಹಳಷ್ಟು ಕಸರತ್ತು ನಡೆಸುತ್ತಿವೆ. ಕೊರೊನಾ ಭಯವಿರುವ ಜನರನ್ನು ಆಕರ್ಷಿಸಲು ಮಾಲೀಕರೊಬ್ಬರು ಆಯಂಟಿ ವೈರಸ್ ಟಿಫಿನ್ ಸೆಂಟರ್ ಹೆಸರಿನ ಹೋಟೆಲ್ ಆರಂಭಿಸಿದ್ದಾರೆ. ಈ ಹೋಟೆಲ್ನಲ್ಲಿ ಇಡ್ಲಿ, ವಡೆ, ದೋಸೆ, ಸಮೋಸ, ಉಪ್ಪಿಟ್ಟು ಜನಪ್ರಿಯತೆ ಪಡೆದಿದೆ. ಗಾಂಧಿನಗರ ಮುಖ್ಯ ರಸ್ತೆಯಲ್ಲಿರುವ ಈ ಹೋಟೆಲ್ ಹೆಸರಿನಿಂದಲೇ ತೀವ್ರ ಕುತೂಹಲ ಮೂಡಿಸಿದೆ.